
[bookmark: _Toc100159324][bookmark: _Toc127370805]ΥΠΟΔΕΙΓΜΑ ΣΥΜΒΑΣΗΣ ΧΡΗΜΑΤΟΔΟΤΙΚΗΣ ΜΙΣΘΩΣΗΣ MICROSMART (LEASING)

ΥΠ’ ΑΡΙΘΜ……………………ΣΥΜΒΑΣΗ ΧΡΗΜΑΤΟΔΟΤΙΚΗΣ ΜΙΣΘΩΣΗΣ

Στην……………….. σήμερα την……...... οι πιο κάτω συμβαλλόμενοι, αφενός

1. Το Ίδρυμα Μικροχρηματοδοτήσεων με την επωνυμία «ΕΞΥΠΝΕΣ ΜΙΚΡΟΠΙΣΤΩΣΕΙΣ ΑΝΩΝΥΜΗ ΕΤΑΙΡΙΑ – MICROFINANCE INSTITUTION» και το διακριτικό τίτλο «MICROSMART», το οποίο εδρεύει στο 10ο χλμ Θεσσαλονίκης – Θέρμης, BALKAN CENTER, Κτίριο Γ΄ 1ος όροφος, Δήμος Θέρμης Θεσσαλονίκης (αρ. ΓΕΜΗ 168129204000 και ΑΦΜ 802013054 Δ.Ο.Υ ΦΑΕ Θεσσαλονίκης) και εκπροσωπείται νόμιμα 
από τους:
α) …………………………………. του………………., 
β) ………………………………….. του………………., Υπάλληλο Πιστώσεων του Καταστήματος και αποκαλούμενος στη συνέχεια «ΕΚΜΙΘΩΤΗΣ» και αφετέρου

2. α) Η εταιρεία με την επωνυμία ……. που εδρεύει στην (πόλη)…………, επί της οδού (διεύθυνση)……………….., με αριθμό ΓΕΜΗ…….. και ΑΦΜ/ΔΟΥ…………….., η οποία εκπροσωπείται νόμιμα για την υπογραφή της παρούσας από ……. κάτοχο του Α.Δ.Τ. με αριθμό ……………. και ΑΦΜ………………, σύμφωνα με το άρθρο…… / σύμφωνα με το από…. Πρακτικό του Διοικητικού Συμβουλίου, νομίμως καταχωρισμένο στο ΓΕΜΗ με ΚΑΚ……………………

αποκαλούμενος/η/οι στη συνέχεια «ΜΙΣΘΩΤΗΣ»

1.3. α) (Ονοματεπώνυμο) ……………………. του …….. (πατρώνυμο) και της (μητρώνυμο)  ………., που γεννήθηκε στ… (Τόπος γέννησης) …………, κάτοχος του Α.Δ.Τ. με αριθμό (αριθμός/Α.Τ./ημερομηνία έκδοσης) ……………. και ΑΦΜ………………, αποκαλούμενος/η/οι στη συνέχεια «ΕΓΓΥΗΤΗΣ / ΕΓΓΥΗΤΕΣ»

Συμφωνούν, συμφωνούν και συναποδέχονται τα ακόλουθα:

ΠΡΟΟΙΜΙΟ - ΓΕΝΙΚΟΙ ΟΡΟΙ ΧΡΗΜΑΤΟΔΟΤΙΚΗΣ ΜΙΣΘΩΣΗΣ
Ο Εκμισθωτής αναλαμβάνει να εκμισθώσει στον Μισθωτή τα κινητά (εφεξής ο «Εξοπλισμός») που περιγράφονται στο Παράρτημα ή τα Παραρτήματα που υπογράφονται ταυτόχρονα με την παρούσα Σύμβαση - ή πρόκειται να υπογραφούν στο μέλλον - σύμφωνα με τις διατάξεις του Νόμου 1665/1986 όπως εκάστοτε ισχύει και τους όρους τις παρούσας Σύμβασης και των τυχόν παραρτημάτων που αποτελούν αναπόσπαστο τμήμα αυτής.

Άρθρο 1 — Ορισμοί
1.1 Ο όρος «Σύμβαση» αναφέρεται στη παρούσα σύμβαση Χρηματοδοτικής Μίσθωσης και περιλαμβάνει τους παρόντες Γενικούς Όρους και τα προσαρτημένα εκάστοτε Παραρτήματα (Ειδικοί Όροι) και λοιπά έγγραφα που τυχόν προσαρτώνται.

1.2 Ο όρος «Εξοπλισμός» (Μίσθια) περιλαμβάνει το κινητό ή τα κινητά που μισθώνονται δυνάμει της παρούσας. Επίσης στον όρο αυτό περιλαμβάνονται και όλες οι αντικαταστάσεις και ανανεώσεις του Εξοπλισμού και των συστατικών αυτού μερών καθώς και όλες οι προσθήκες και εξαρτήματα του Εξοπλισμού που αποτελούν αναπόσπαστα τμήματα αυτού. 

1.3 Ο όρος «Αίτηση Χρηματοδοτικής Μίσθωσης» αναφέρεται στο έγγραφο που υπάρχει καταχωρισμένο στην ιστοσελίδα του Εκμισθωτή, το οποίο συμπληρώνει και αποστέλλει ηλεκτρονικά ο Μισθωτής εκδηλώνοντας ενδιαφέρον για την σύναψη Σύμβασης Χρηματοδοτικής Μίσθωσης.

1.4 Ο όρος «Πρόταση Χρηματοδοτικής Μίσθωσης» αναφέρεται στο έγγραφο που αποστέλλει ο Εκμισθωτής στον Μισθωτή και περιλαμβάνει τους όρους σύναψης της Χρηματοδοτικής μίσθωσης. Η υπογραφή από τον Μισθωτή της Πρότασης και των Γενικών Όρων της Χρηματοδοτικής Μίσθωσης συνιστά ρητή και ανεπιφύλακτη αποδοχή από τον Μισθωτή των όρων και προϋποθέσεων για την σύναψη της Χρηματοδοτικής Μίσθωσης που περιγράφεται σε αυτήν. 

1.5 Ο όρος «Προμηθευτής» αναφέρεται στον εμπορικό οίκο από τον οποίο ο Μισθωτής επέλεξε το Μίσθιο και εξειδικεύεται στους αντίστοιχους Ειδικούς Όρους. Σε περίπτωση αντίστροφης χρηματοδοτικής μίσθωσης (sale and lease back) ως προμηθευτής ορίζεται ο ίδιος ο Μισθωτής.

1.6 Ο όρος «Επιβεβαίωση Παραγγελίας» αναφέρεται στο έγγραφο το οποίο ο Εκμισθωτής αποστέλλει στον προμηθευτή και επιβεβαιώνει την παραγγελία στην οποία έχει προβεί ο Μισθωτής.

1.7 Ο όρος «Πιστοποιητικό Παραλαβής και Αποδοχής Εξοπλισμού» αναφέρεται στο έγγραφο που υπογράφεται από τον Μισθωτή, με το οποίο δηλώνεται από τον τελευταίο η προσήκουσα περιέλευση σε αυτόν κάθε Μίσθιου Εξοπλισμού ή τμήματος αυτού και η αποδοχή του ως απολύτως καταλλήλου για τον σκοπό της Χρηματοδοτικής Μίσθωσης.

1.8 Ο όρος «Μέτρο Αναφοράς Βάσης» αναφέρεται στο Διατραπεζικό επιτόκιο Euribor (της αντίστοιχης περιόδου του μισθώματος).

1.9 Ο όρος «Συμβατική Αναλογία Χρέωσης» αναφέρεται στο περιθώριο κέρδους (spread).

1.10 Ο όρος «Συμβατική επιβάρυνση» αναφέρεται στο άθροισμα του Μέτρου Αναφοράς Βάσης και της Συμβατικής Αναλογίας Χρέωσης.

1.11 Ο όρος «Αναλογία Αναπροσαρμογής» αναφέρεται στην αναπροσαρμογή του Μέτρου Αναφοράς Βάσης. Τα κυμαινόμενα μισθώματα που καθορίζονται στην σύμβαση αναπροσαρμόζονται σε συνάρτηση των αυξομειώσεων του Μέτρου Αναφοράς Βάσης. 

1.12 Ο όρος «Επιβάρυνση Υπερημερίας» αναφέρεται στη Συμβατική Επιβάρυνση πλέον το εκάστοτε καθορισμένο νόμιμο περιθώριο υπερημερίας (επί του παρόντος ανερχόμενο σε ποσοστό 2%) και που οφείλεται από τον Μισθωτή επί οποιουδήποτε χρηματικού ποσού έχει υποχρέωση να καταβάλλει προς τον Εκμισθωτή, για τη χρονική περίοδο από την ημερομηνία κατά την οποία όφειλε να καταβάλει το οφειλόμενο ποσό, μέχρι την ημερομηνία της πραγματικής του καταβολής.

1.13 Κατά την διάρκεια της Σύμβασης και στο πλαίσιο της αυτής, ο Εκμισθωτής μπορεί να συμφωνήσει να εκμισθώσει στο Μισθωτή και άλλον Εξοπλισμό. Η εκμίσθωση του εν λόγω Εξοπλισμού θα διέπεται από τους όρους της παρούσας Σύμβασης. Ο Εξοπλισμός αυτός θα περιγράφεται σε Παραρτήματα τα οποία, αφού υπογραφούν από αμφότερους του συμβαλλομένους, θα επισυνάπτονται στην παρούσα Σύμβαση και θα αποτελούν αναπόσπαστο μέρος αυτής.

1.14 Κάθε αναφορά στη Σύμβαση θεωρείται ότι αποτελεί αναφορά στην παρούσα Σύμβαση, τα Παραρτήματα και τα Προσθέματα των Παραρτημάτων.

Άρθρο 2 - Διάρκεια
2.1 Η διάρκεια της παρούσας Σύμβασης αρχίζει από την ημερομηνία υπογραφής της και λήγει αναφορικά με κάθε στοιχείο / τμήμα Εξοπλισμού με την πάροδο κάθε μισθωτικής περιόδου (εφεξής η «Πρώτη Μισθωτική Περίοδος») ή κάθε παράτασής της (εφεξής η «Δεύτερη Μισθωτική Περίοδος») όπως αυτές προσδιορίζονται για τα επιμέρους στοιχεία Εξοπλισμού στα αντίστοιχα Παραρτήματα.

2.2 Η Πρώτη Μισθωτική Περίοδος και η Δεύτερη Μισθωτική Περίοδος όπως αναφέρονται στα Παραρτήματα αποτελούν τη «Διάρκεια Μίσθωσης» για τα επιμέρους τμήματα του Εξοπλισμού.

2.3 Η μίσθωση κάθε τμήματος Εξοπλισμού (α) αρχίζει από την περιέλευση στον Εκμισθωτή ενός υπογεγραμμένου από τον Μισθωτή Πιστοποιητικού Παραλαβής και Αποδοχής Εξοπλισμού (εφεξής το «Πιστοποιητικό»), με το οποίο αυτός δηλώνει προς τον Εκμισθωτή την προσήκουσα περιέλευση σε αυτόν κάθε τμήματος Εξοπλισμού, και (β) λήγει με την πάροδο της αντίστοιχης Διάρκειας Μίσθωσης.

2.4 Η εκ του νόμου καθορισμένη ελάχιστη Διάρκεια μίσθωσης καθορίζεται σε (α) τρία έτη για τα κινητά, (β) πέντε έτη για τα αεροσκάφη και (γ) δέκα έτη για τα ακίνητα. Αν λυθεί η Σύμβαση πριν τη λήξη της και συναφθεί νέα Σύμβαση για τον ίδιο Εξοπλισμό μεταξύ των ίδιων συμβαλλομένων, ο χρόνος που πέρασε ως τη λύση της αρχικής Σύμβασης συνυπολογίζεται στην ως άνω ελάχιστη Διάρκεια Μίσθωσης.   

Άρθρο 3 – Παραγγελία/ Παράδοση/ Εγκατάσταση /Εξόφληση τιμήματος

3.1 Ο Εξοπλισμός θα περιέλθει στην κυριότητα του Εκμισθωτή με την αγορά εκ μέρους του Εκμισθωτή από τον Προμηθευτή που ορίζεται στο σχετικό Παράρτημα αντί τιμήματος που ορίζεται στο αυτό Παράρτημα. Η επιλογή του Προμηθευτή και του Εξοπλισμού, η συνομολόγηση της τιμής και των όρων αγοράς, και η παραγγελία, παραλαβή και έλεγχος του Εξοπλισμού είναι αποκλειστική ευθύνη του Μισθωτή, και ο Εκμισθωτής απαλλάσσεται από κάθε σχετική ευθύνη. Ρητά συμφωνείται ότι ο Μισθωτής ή οποιοσδήποτε υπάλληλος ή άλλο πρόσωπο που ενεργεί για λογαριασμό του Μισθωτή, δεν έχουν καμία ρητή ή σιωπηρή εξουσία αντιπροσώπευσης του Εκμισθωτή σχετικά με την επιλογή και παραγγελία του Εξοπλισμού ή κάθε άλλο θέμα που συνδέεται με τον Εξοπλισμό.

3.2 Αντίγραφο της παραγγελίας κοινοποιείται στον Εκμισθωτή. Δια της παρούσας ο Εκμισθωτής παρέχει στον Μισθωτή την εντολή παραλαβής του Εξοπλισμού από τον Προμηθευτή. Ο Μισθωτής αναλαμβάνει την υποχρέωση να συμπληρώσει και αποστείλει στον Εκμισθωτή εντός 48 ωρών από την παραλαβή του Εξοπλισμού ή οποιουδήποτε μέρους/τμήματος αυτού από τον Προμηθευτή το σχετικό Πιστοποιητικό Παραλαβής και Αποδοχής του Εξοπλισμού, ή το δεόντως υπογεγραμμένο Δελτίο Αποστολής.

3.3 Η περιέλευση του Δελτίου Αποστολής ή του Πιστοποιητικού στον Εκμισθωτή αποδεικνύει ότι ο Μισθωτής παρέλαβε τον Εξοπλισμό (ολόκληρο ή μέρος αυτού οπότε για κάθε παραλαβή μέρους του Εξοπλισμού θα υπογράφεται αντίστοιχο Πιστοποιητικό) σε άριστη κατάσταση και σύμφωνα με την παραγγελία, και ότι ο Εκμισθωτής εξουσιοδοτείται να εξοφλήσει το τίμημα στον Προμηθευτή. Σε καμία περίπτωση ο Εκμισθωτής δεν υποχρεούται να εξοφλήσει το τίμημα χωρίς να έχει παραλάβει το δεόντως υπογεγραμμένο Δελτίο Αποστολής ή το ως άνω Πιστοποιητικό. Ρητά συμφωνείται ότι οι υποχρεώσεις του Εκμισθωτή σχετικά με την πληρωμή του τιμήματος στον Προμηθευτή αρχίζουν από την περιέλευση στον Εκμισθωτή του Δελτίου Αποστολής ή του Πιστοποιητικού Παραλαβής και Αποδοχής του Εξοπλισμού.

3.4 Το τίμημα καταβάλλεται από τον Εκμισθωτή στον Προμηθευτή ελεύθερο από οποιαδήποτε έξοδα ή βάρη που αφορούν την παραγγελία, παράδοση, αποδοχή, μεταφορά, εγκατάσταση ή μετακίνηση του Εξοπλισμού, τα οποία και επιβαρύνουν αποκλειστικά τον Μισθωτή.

3.5 Εάν ο Μισθωτής δεν παραλαμβάνει τα Μίσθια (ολόκληρα ή μέρος αυτών) ή εάν ο Προμηθευτής δεν παραδίδει αυτά όπως οφείλει (ολόκληρα ή μέρος αυτών) συμπεριλαμβανομένων και των τυχηρών και της ανωτέρας βίας, ο [image: ]Εκμισθωτής δικαιούται να καταγγείλει αζημίως την Χρηματοδοτική Μίσθωση. Ο Μισθωτής δηλώνει ότι στην περίπτωση αυτή ο Εκμισθωτής δεν θα έχει καμία υποχρέωση παράδοσης των Μισθίων και ότι θα καταβάλει αμέσως έντοκα με τη Συμβατική Επιβάρυνση κάθε ποσό που κατέβαλε ο Εκμισθωτής στον Προμηθευτή, καθώς και όλα τα έξοδα, δαπάνες, προμήθειες ή άλλο ποσό σχετικά με την παραγγελία, μεταφορά, παράδοση του εξοπλισμού καθώς επίσης και αποζημίωση για κάθε θετική και αποθετική ζημία που προκλήθηκε στον Εκμισθωτή εξαιτίας της συναλλαγής αυτής.

3.6  Εφόσον ο Εκμισθωτής εκταμιεύσει οποιοδήποτε χρηματικό ποσό είτε ως προκαταβολή στον Προμηθευτή είτε κατά την ολοκλήρωση αγοράς του Μισθίου, ο Μισθωτής υποχρεούται να καταβάλλει στον Εκμισθωτή τους τόκους με την συμφωνημένη Συμβατική Επιβάρυνση από την ημέρα της εκταμίευσης μέχρι την ημέρα έναρξης της Χρηματοδοτικής Μίσθωσης, όπως αυτή ορίζεται στο Παράρτημα.
   
3.7 Ο Εκμισθωτής δεν φέρει καμία ευθύνη για κατασκευή, αγορά, παράδοση, μεταφορά, εγκατάσταση, καταλληλόλητα, ποιότητα, λειτουργικότητα, συντήρηση και καλή λειτουργία του Εξοπλισμού καθ' όλη τη διάρκεια της Μίσθωσης.

3.8 Ο τόπος εγκατάστασης του Εξοπλισμού αναφέρεται στο Παράρτημα. Απαγορεύεται η μεταφορά, μετακίνηση ή μετεγκατάσταση αυτού χωρίς την προηγούμενη έγγραφη συναίνεση του Εκμισθωτή (και σε περίπτωση οχήματος, η μεταβολή του Τόπου στάθμευσής του). Σε περίπτωση επιτρεπόμενης μεταφοράς, μετακίνησης ή μετεγκατάστασης του Εξοπλισμού, ο Εκμισθωτής δεν έχει καμία ευθύνη για τυχόν βλάβη λόγω της μεταφοράς, μετακίνησης ή μετεγκατάστασης. Συμφωνείται ρητά ότι η μεταφορά, μετακίνηση ή μετεγκατάσταση αυτή γίνεται με αποκλειστική ευθύνη και δαπάνες του Μισθωτή. Σε περίπτωση εγκατάστασης του Εξοπλισμού από τρίτους, ο Εκμισθωτής θα εκχωρεί στον Μισθωτή όλα τα δικαιώματά τους κατά των τρίτων αυτών. Η εκχώρηση αυτή θα γίνεται υπό τον όρο ότι ο Μισθωτής θα αποζημιώσει πλήρως τον Εκμισθωτή για όλες τις δαπάνες, απαιτήσεις, ζημίες και έξοδα που θα υποστεί ή θα υποστεί ο Εκμισθωτής σε σχέση με οποιαδήποτε διένεξη ή αγωγή εκ μέρους ή κατά τρίτων. 

Άρθρο 4 - Μίσθωμα

4.1 Το πληρωτέο από τον Μισθωτή στον Εκμισθωτή μίσθωμα (εφεξής το «Μίσθωμα») σχετικά με τον Εξοπλισμό θα είναι το ποσό που ορίζεται στο σχετικό Παράρτημα και θα καταβάλλεται καθαρό και ελεύθερο από κάθε δικαίωμα συμψηφισμού ή ανταξιώσεως και χωρίς καμία έκπτωση ή επιβάρυνση ή παρακράτηση εκτός εάν υπάρχει αντίθετη νομοθετική επιταγή. Στην τελευταία αυτή περίπτωση, το Μίσθωμα θα αναπροσαρμόζεται ώστε ο Εκμισθωτής να λαμβάνει το ποσό που θα λάμβανε εάν δεν υπήρχε η αντίστοιχη νομοθετική επιταγή. Το οριστικό τιμολόγιο του Προμηθευτή και τα λοιπά παραστατικά που αποτελούν στοιχεία για την αναμόρφωση ή μεταβολή της αξίας του εξοπλισμού, θα αποτελούν πλήρη απόδειξη των ποσών που δικαιολογούν την αναπροσαρμογή του Μισθώματος.

4.2 Το Μίσθωμα δύναται να συμφωνηθεί σταθερό ή κυμαινόμενο. Το κυμαινόμενο Μίσθωμα αναπροσαρμόζεται σε συνάρτηση με τις αυξομειώσεις του Μέτρου Αναφοράς Βάσης, όπως αναφέρεται στο Παράρτημα. Το νέο ύψος του Μισθώματος θα γνωστοποιείται στον Μισθωτή πριν από την Ημερομηνία Καταβολής, και το σχετικό τιμολόγιο που θα αποστέλλει ο Εκμισθωτής θα αποτελεί πλήρη απόδειξη για το αναπροσαρμοσμένο Μίσθωμα. Το Μίσθωμα θα αναπροσαρμόζεται σύμφωνα με το ισχύον φορολογικό και θεσμικό καθεστώς των χρηματοδοτικών μισθώσεων και το τρέχον κόστος χρήματος του Εκμισθωτή, ώστε να καλύπτεται η εκάστοτε επιβάρυνση του κόστους του τελευταίου. Επίσης το Μίσθωμα είναι δυνατό να αυξομειωθεί εάν μεταβληθεί το τίμημα αγοράς του Εξοπλισμού και τα λοιπά έξοδα και δαπάνες αποκλειστικά μέχρι την υπογραφή του Πιστοποιητικού από τον Μισθωτή. Το οριστικό τιμολόγιο του Προμηθευτή και τα λοιπά παραστατικά, τα οποία αναλύουν τα στοιχεία για την αναπροσαρμογή ή μεταβολή του κεφαλαίου, θα αποτελέσουν πλήρη απόδειξη των ποσών που δικαιολογούν την αναπροσαρμογή του Μισθώματος.
4.3 Τα Μισθώματα μαζί με όλα τα άλλα οφειλόμενα ποσά σύμφωνα με την παρούσα Σύμβαση θα καταβάλλονται χωρίς καθυστέρηση και χωρίς προηγούμενη όχληση μέσω τραπέζης, στις καθορισμένες στο σχετικό Παράρτημα τακτές ημερομηνίες. Εάν η Ημερομηνία Καταβολής του Μισθώματος συμπίπτει με μη εργάσιμη ημέρα, τότε το Μίσθωμα καταβάλλεται την αμέσως προηγούμενη εργάσιμη ημέρα. Ο Εκμισθωτής θα παραδίδει στον Μισθωτή το αντίστοιχο τιμολόγιο Παροχής Υπηρεσιών και τα αντίστοιχα παραστατικά είσπραξης που θα αποτελούν και τα μόνα αποδεικτικά μέσα καταβολής.

4.4 Η υποχρέωση του Μισθωτή να καταβάλλει τα Μισθώματα σύμφωνα με την παρούσα Σύμβαση δεν εξαρτάται από την ύπαρξη νομικών ή πραγματικών ελαττωμάτων του Εξοπλισμού που αποτελεί αντικείμενο της Σύμβασης. Ο Μισθωτής δεν δικαιούται οποιασδήποτε έκπτωσης ή μείωσης του Μισθώματος για τυχόν χρονικό διάστημα κατά το οποίο ο Εξοπλισμός θα είναι εκτός λειτουργίας και ο Εκμισθωτής δεν υποχρεούται να παρέχει εναλλακτικό Εξοπλισμό για την περίοδο αυτή.

4.5 Ο Μισθωτής συμφωνεί ότι τα ποσά της οφειλής του και οι σχετικές πληρωμές θα χρεωπιστώνονται σε έναν ή περισσότερους χρεωστικούς λογαριασμούς του Μισθωτή στα βιβλία του Εκμισθωτή (όπως αυτός κάθε φορά θα επιλέγει κατά τις ανάγκες της λογιστικής του τάξης) και θα αποδεικνύονται με αποσπάσματα ή αντίγραφα από τα εν λόγω βιβλία. Τα εν λόγω αποσπάσματα ή αντίγραφα θα αποτελούν πλήρη απόδειξη των γενόμενων χρεοπιστώσεων, αποκλειομένου κάθε άλλου αποδεικτικού μέσου ακόμα και του όρκου.

Άρθρο 5 – Φόροι / λοιπά τέλη και έξοδα

5.1 Ρητά συμφωνείται ότι ο Μισθωτής βαρύνεται καθ' ολοκληρίαν με κάθε φόρο (με εξαίρεση τον φόρο εισοδήματος του Εκμισθωτή), δασμό, εισφορά, βάρος, τέλος, πρόστιμο ή άλλη επιβάρυνση παρούσα ή μέλλουσα ή δικαίωμα υπέρ του Δημοσίου, νομικών προσώπων δημοσίου ή ιδιωτικού δικαίου και γενικώς τρίτων που αφορούν τον Εξοπλισμό, την παρούσα Σύμβαση ή τα Μισθώματα και τα οποία επιβάλλονται σε βάρος είτε του Μισθωτή είτε του Εκμισθωτή, είτε υπό την ιδιότητά του ως Εκμισθωτή είτε υπό την Ιδιότητά του ως κυρίου του Εξοπλισμού. Ο Μισθωτής καταβάλλων τα σχετικά ποσά θα παραδίδει στον Εκμισθωτή όλες τις σχετικές αποδείξεις πληρωμής.

5.2 Επίσης, ο Μισθωτής υποχρεούται να καταβάλει οποιαδήποτε έξοδα και δαπάνες που σχετίζονται με τη διαπραγμάτευση, σύνταξη, υπογραφή, διαχείριση, εκτέλεση και λύση της παρούσας Σύμβασης.

5.3 Σε περίπτωση καταβολής οιουδήποτε από τα στις παραπάνω παραγράφους αναφερόμενα ποσά από τον Εκμισθωτή, αυτό καθίσταται ληξιπρόθεσμο και απαιτητό από την ημέρα της καταβολής του. Με την πρώτη όχληση, ο Μισθωτής υποχρεούται να αποδώσει στον Εκμισθωτή - έναντι σχετικών παραστατικών - το ποσό αυτό, αυξημένο με τη Συμβατική Επιβάρυνση από την ημερομηνία της καταβολής του, και με την ανώτατη ισχύουσα κάθε φορά επιβάρυνση υπερημερίας από την επομένη της όχλησης, μέχρι την ημέρα εξόφλησης.

Άρθρο 6 – Πινακίδες και Επιγραφές

6.1 Εάν ζητηθεί από τον Εκμισθωτή, ο Μισθωτής θα αναρτήσει στον Εξοπλισμό ευκρινείς και ευανάγνωστες επιγραφές ή οποιοδήποτε άλλο διακριτικό μέσο που θα δηλώνουν ότι ο Εξοπλισμός ανήκει στην κυριότητα του Εκμισθωτή.

6.2 Ο Μισθωτής θα μεριμνά ώστε οι Πινακίδες αυτές και άλλα διακριτικά στοιχεία να παραμένουν αναρτημένα και να μην σβήνονται, αλλοιώνονται ή καθ' οιονδήποτε τρόπο καλύπτονται και να μη ανέχεται να προκληθεί κάτι τέτοιο από τρίτους.

Άρθρο 7 - Απαγόρευση υπομίσθωσης, επιβάρυνσης κ.λ.π.

Ο Μισθωτής δεν θα πωλήσει, υποθηκεύσει, ενεχυριάσει, μεταβιβάσει ή υπεκμισθώσει ή χρησιδανείσει ή με άλλο τρόπο διαθέσει ή συνάψει σύμβαση σε σχέση με τον Εξοπλισμό ή οποιοδήποτε δικαίωμα που απορεί από τον Εξοπλισμό δυνάμει της παρούσας Σύμβασης και θα διατηρεί τον Εξοπλισμό στην κατοχή του και στον τόπο που ορίζεται στο αντίστοιχο Παράρτημα. Ο Μισθωτής υποχρεούται επίσης να αποτρέπει την δημιουργία οποιουδήποτε βάρους ή δέσμευσης επί του Εξοπλισμού.

Άρθρο 8 - Υγειονομικές διατάξεις και διατάξεις περί ασφάλειας

Ο Εκμισθωτής δεν ευθύνεται έναντι του Μισθωτή ή οποιουδήποτε τρίτου για την τήρηση εν σχέσει με τον Εξοπλισμό τυχόν υγειονομικών διατάξεων και διατάξεων περί ασφάλειας τις οποίες θα τηρεί ανελλιπώς ο Μισθωτής σύμφωνα με τα άρθρα 9 και 10 της παρούσας Σύμβασης.

Άρθρο 9 - Διαφύλαξη του εξοπλισμού

Ο Μισθωτής θα ενεργεί έτσι ώστε ο Εξοπλισμός να μη κατασχεθεί ή αφαιρεθεί από την κατοχή του ή τον έλεγχό του με βάση οποιαδήποτε διαδικασία κατασχέσεως ή εκτελέσεως ή κάθε άλλη νόμιμη διαδικασία. Ο Μισθωτής υποχρεούται σε περίπτωση που κινηθεί από τρίτους διαδικασία κατάσχεσης συντηρητικής ή αναγκαστικής καθώς και αφαίρεσης του Εξοπλισμού, να ειδοποιεί παραχρήμα και εγγράφως τον Εκμισθωτή, τον οποίο και θα αποζημιώσει πλήρως για κάθε ζημία, απώλεια, έξοδο ή δαπάνη (περιλαμβανομένων και των δικαστικών δαπανών και αμοιβών δικηγόρων του Εκμισθωτή) που τυχόν θα υποστεί ή στην οποία θα υποβληθεί ούτος σχετικά με το γεγονός αυτό, στο μέτρο που ο Εκμισθωτής δεν θα αποζημιωθεί βάσει του άρθρου 11.3 της παρούσας Σύμβασης.

Άρθρο 10 - Χρήση του Εξοπλισμού

10.1 Ο Μισθωτής οφείλει να κάνει καλή χρήση του Εξοπλισμού, σύμφωνη με τον προορισμό του και τους νόμους και κανονισμούς και βαρύνεται αποκλειστικά έναντι των αρχών και τρίτων για οποιαδήποτε ευθύνη - ακόμα και αντικειμενική που μπορεί να βαρύνει τον Εκμισθωτή ως κύριο του Εξοπλισμού, και απορρέει από τη χρήση, μετακίνηση και λειτουργία του Εξοπλισμού. Κάθε θετική ή αποθετική ζημιά του Εκμισθωτή εξ αιτίας των παραπάνω θα αποκαθίσταται από τον Μισθωτή. Ο Μισθωτής, με δική του επιβάρυνση, υποχρεούται να επισκευάζει και γενικά να συντηρεί τον Εξοπλισμό τακτικά και προσηκόντως, έτσι ώστε ο Εξοπλισμός να διατηρείται σε κατάσταση καλής λειτουργίας και αποδόσεως και να αντικαθιστά όλα τα ελλείποντα, κατεστραμμένα, βλαβέντα ή ελαττωματικά μέρη του Εξοπλισμού με άλλα της ίδιας ποιότητας και σε κάθε περίπτωση να ακολουθεί τις οδηγίες ή υποδείξεις του κατασκευαστή και / ή του Προμηθευτή σχετικά με την χρήση, λειτουργία και συντήρηση του Εξοπλισμού.

10.2 Ο Μισθωτής δεν θα τροποποιεί, αλλοιώνει ή προβαίνει σε προσθήκες επί του Εξοπλισμού χωρίς την προηγούμενη έγγραφη συγκατάθεση του Εκμισθωτή. Σε περίπτωση που κάτι τέτοιο επιβληθεί από τον νόμο ή είναι απαραίτητο για την επισκευή ή συντήρηση του Εξοπλισμού, ο Μισθωτής θα προβεί αμέσως στις αναγκαίες τροποποιήσεις ή προσθήκες με δική του δαπάνη, χωρίς επιβάρυνση του Εκμισθωτή. Κάθε τροποποίηση, αλλοίωση ή προσθήκη επί του Εξοπλισμού παραμένει προς όφελος του Εξοπλισμού χωρίς δικαίωμα αφαίρεσης ή/και αποζημίωσης του Μισθωτή κατά του Εκμισθωτή.

10.3 Ο Μισθωτής υποχρεούται να λαμβάνει με δική του φροντίδα όλες τις απαραίτητες άδειες ή εγκρίσεις για την εγκατάσταση και χρήση του Εξοπλισμού, να τις διατηρεί σε ισχύ και να μην προβαίνει σε καμμιά ενέργεια ή παράλειψη ώστε η χρήση του Εξοπλισμού να αντιβαίνει σε οποιοδήποτε κανόνα δικαίου.

10.4 Ο Μισθωτής δεν θα χρησιμοποιεί ούτε θα επιτρέπει την χρήση του Εξοπλισμού για σκοπούς για τους οποίους δεν είναι σχεδιασμένος και θα λειτουργεί και χρησιμοποιεί τον Εξοπλισμό σύμφωνα με τους ορθούς κανόνες πρακτικής και και ασφάλειας.

10.5 Το δικαίωμα του Μισθωτή να έχει την κατοχή και να χρησιμοποιεί τον Εξοπλισμό εξαρτάται από την προσήκουσα τήρηση των υποχρεώσεών του σύμφωνα με την παρούσα Σύμβαση.  

10.6 Ο Μισθωτής αναλαμβάνει την υποχρέωση έναντι του Εκμισθωτή να χρησιμοποιεί τον Εξοπλισμό αποκλειστικά στην Ελλάδα, στον χώρο που ορίζεται στο σχετικό Παράρτημα ως τόπος εγκατάστασης ή στάθμευσης και μόνο για τις ανάγκες της επιχείρησής του.



Άρθρο 11 - Βλάβη Εξοπλισμού

11.1 Ο Μισθωτής φέρει ολόκληρη την ευθύνη και θα αποζημιώνει τον Εκμισθωτή για οποιαδήποτε απώλεια ή ζημία του Εξοπλισμού (στο μέτρο που ο Εκμισθωτής δεν θα έχει αποζημιωθεί από την σχετική ασφάλιση που προβλέπεται στο άρθρο 13), από οποιαδήποτε αιτία και εάν επήλθε, ακόμη και σε περίπτωση ανωτέρας βίας, είτε αυτή επήλθε πριν από την ανάκτηση της φυσικής κατοχής του Εξοπλισμού από τον Εκμισθωτή είτε οφείλεται σε λόγους που ανάγονται σε χρόνο πριν από την ανάκτηση της φυσικής κατοχής του Εξοπλισμού από τον Εκμισθωτή (και επήλθε μετά την ανάκτηση αυτής) εξαιρουμένης της συνήθους φθοράς του Εξοπλισμού, άνευ βλάβης δε των γενικών ρυθμίσεων της παρούσας παραγράφου θα εφαρμόζονται οι κατωτέρω διατάξεις σε κάθε σχετική περίπτωση.

11.2 Εάν ο Εξοπλισμός βλαβεί ώστε να εμποδίζεται η κανονική λειτουργία του αλλά είναι δυνατή η επιδιόρθωσή του, ο Μισθωτής υποχρεούται να ειδοποιεί σχετικά τον Εκμισθωτή και να προβαίνει παραχρήμα στην λήψη των αναγκαίων μέτρων ώστε ο Εξοπλισμός να επισκευασθεί πλήρως και να επανέλθει σε άριστη ικανότητα λειτουργίας και ο Εκμισθωτής κατά την κρίση του θα καταβάλλει ή θα εκχωρεί στον Μισθωτή τα σχετικά ποσά που τυχόν έλαβε από την ασφάλιση του Εξοπλισμού.

11.3 Εάν κατά την κρίση του Εκμισθωτή ο Εξοπλισμός έχει αχρηστευθεί χωρίς δυνατότητα επισκευής ή έχει απωλεσθεί, κλαπεί, κατασχεθεί ή δημευθεί ο Μισθωτής θα ειδοποιήσει εγγράφως και αμελλητί τον Εκμισθωτή και, σύμφωνα με τους παρακάτω όρους, θα καταβάλει στον Εκμισθωτή, μετά από αίτησή του, το ποσό εκείνο που θα έπρεπε να καταβληθεί στον Εκμισθωτή στην περίπτωση της εξαγοράς του Εξοπλισμού προ της λήξεως της μίσθωσης σύμφωνα με το Άρθρο 19 της παρούσας.

11.4 Με την πληρωμή του παραπάνω ποσού η μίσθωση του Εξοπλισμού λήγει και ο Εκμισθωτής υποχρεούται να μεταβιβάσει την κυριότητα του Εξοπλισμού στον Μισθωτή και να του εκχωρήσει όλα τα δικαιώματα που τυχόν έχει ο Εκμισθωτής από την αγοραπωλησία κατά του Προμηθευτή. Μέχρι την πληρωμή του ανωτέρω ποσού, ο Εκμισθωτής διατηρεί στο ακέραιο όλα του τα δικαιώματα (συμπεριλαμβανομένου και του δικαιώματος να εισπράττει Μισθώματα) και ο Μισθωτής εξακολουθεί να υπέχει στο ακέραιο όλες τις υποχρεώσεις του.

11.5 Οι ως άνω διατάξεις εφαρμόζονται αναλογικά στην περίπτωση κατά την οποία ο Μισθωτής διαπιστώνει εκ των υστέρων – δηλαδή μετά την παράδοση στον Μισθωτή και παραλαβή του Εξοπλισμού από τον Μισθωτή και τη μεταβίβαση της κυριότητας επί του Εξοπλισμού από τον Προμηθευτή στον Εκμισθωτή - ότι ο Εξοπλισμός έχει πραγματικά ελαττώματα ή δεν έχει τις συμφωνημένες ιδιότητες, και για το λόγο αυτό επιθυμεί τη λύση της μίσθωσης.

Άρθρο 12 - Αποζημίωση
Δεδομένου ότι ο Μισθωτής επέλεξε τον Εξοπλισμό ως ικανοποιητικό και κατάλληλο για την επίτευξη του σκοπού του, ο Μισθωτής συμφωνεί ότι θα αποζημιώνει και προφυλάσσει τον Εκμισθωτή εναντίον κάθε αξίωσης, απαίτησης, απώλειας, ζημίας ή ευθύνης, από οποιαδήποτε αιτία και αν προέρχεται, συμπεριλαμβανομένων και αυτών εξ αιτίας θανάτου ή τραυματισμού τρίτων προσώπων ή απώλειας ή καταστροφής ξένης ιδιοκτησίας ή παραβίασης δικαιωμάτων ευρεσιτεχνίας που σχετίζονται με ή προέρχονται από τον σχεδιασμό, κατασκευή, κατοχή, χρήση, λειτουργία, εκ νέου παράδοση ή μετακίνηση του Εξοπλισμού ή οπωσδήποτε αφορούν ή προέρχονται από τον Εξοπλισμό. Όλα τα καταβλητέα ποσά αποζημιώσεων του παρόντος όρου θα καταβάλλονται από τον Μισθωτή στον Εκμισθωτή σε πρώτη ζήτηση του τελευταίου.

Άρθρο 13 - Ασφάλιση του Εξοπλισμού

13.1 Ο Μισθωτής, υποχρεούται, με δικές του δαπάνες, να διατηρεί τον Εξοπλισμό ασφαλισμένο πλήρως και για κάθε κίνδυνο σε ασφαλιστική εταιρεία που θα έχει εγκριθεί εγγράφως από τον Εκμισθωτή και με ασφαλιστική σύμβαση που θα έχει εγκριθεί από τον Εκμισθωτή. Η ασφάλιση θα καλύπτει οποιαδήποτε ζημία, συμπεριλαμβανομένου του διαφυγόντος κέρδους εξ αιτίας, ενδεικτικά, της μη λειτουργίας ή βλάβης ή καταστροφής ή απώλειας του Εξοπλισμού λόγω κλοπής, θραύσης, πυρκαγιάς, επιτάξεως κ,λ.π. του Εξοπλισμού και για ασφαλιστικό ποσό όχι κατώτερο από αυτό που ορίζεται στο σχετικό Παράρτημα, και που είναι τουλάχιστον ίσο με το τίμημα αγοράς του Εξοπλισμού. Επίσης θα πρέπει να διατηρεί τον Εξοπλισμό ασφαλισμένο για την αστική ευθύνη έναντι τρίτων από οποιαδήποτε αιτία και αν προκληθεί. Ο Μισθωτής θα επιδεικνύει στον Εκμισθωτή, οποτεδήποτε αυτός ζητήσει, το ασφαλιστήριο συμβόλαιο, τις αποδείξεις καταβολής των ασφαλίστρων και το πιστοποιητικό ασφαλίσεως. Σε περίπτωση μη πληρωμής των ασφαλίστρων από τον Μισθωτή, ο Εκμισθωτής δύναται να καταβάλλει αυτός τα ασφάλιστρα (και να αποζημιωθεί από τον Μισθωτή για την αντίστοιχη δαπάνη κατόπιν όχλησης), ή ακόμα και να καταγγείλει τη παρούσα Σύμβαση.

13.2 Ο Μισθωτής θα ενημερώνει τους ασφαλιστές ότι ο Εξοπλισμός ανήκει στην κυριότητα του Εκμισθωτή και ότι όλα τα ασφαλιστήρια συμβόλαια θα φέρουν ως δικαιούχο του ασφαλίσματος τον Εκμισθωτή στον οποίο, σε κάθε περίπτωση, οι ασφαλιστές θα καταβάλλουν οποιαδήποτε ασφαλιστική αποζημίωση.

13.3 Ο Μισθωτής υποχρεούται, ανεξάρτητα από τις υποχρεώσεις του προς την ασφαλιστική εταιρεία, να ειδοποιεί αμέσως και τον Εκμισθωτή για την επέλευση οποιουδήποτε ασφαλιστικού κινδύνου. Αθέτηση της υποχρέωσης αυτής αποτελεί λόγο καταγγελίας της παρούσας Σύμβασης. 

13.4 Ο Εκμισθωτής με την καταβολή σε αυτόν των ποσών των ασφαλίστρων κατά την κρίση του δικαιούται να τα χρησιμοποιήσει για :
α. να επισκευάζει οποιαδήποτε βλάβη του Εξοπλισμού, ή
β. να αντικαθιστά τον Εξοπλισμό με άλλον παρόμοιο για τον οποίο θα εφαρμόζονται οι [image: ]διατάξεις της παρούσας Σύμβασης, ή 
γ. προς διακανονισμό των υποχρεώσεων και ευθυνών του Μισθωτή προς τον Εκμισθωτή σύμφωνα με την παρούσα Σύμβαση.
Σε περίπτωση που ο Εκμισθωτής επιλέξει να επισκευάσει ή να αντικαταστήσει τον Εξοπλισμό (υπό (α) και (β) περιπτώσεις), και ο Μισθωτής έχει ήδη επισκευάσει ή αντικαταστήσει τον Εξοπλισμό με δικά του έξοδα, το ποσό που θα εισπράξει ο Εκμισθωτής από την ασφαλιστική εταιρεία θα το καταβάλει στον Μισθωτή με την προϋπόθεση ότι ο τελευταίος του προσκομίσει τα σχετικά με την επισκευή ή αντικατάσταση νόμιμα παραστατικά.

13.5 Εάν ο Μισθωτής ικανοποιήσει τον Εκμισθωτή σύμφωνα με τις διατάξεις του Άρθρου 11 της παρούσας, ο Εκμισθωτής δικαιούται να χρησιμοποιήσει το ασφάλισμα μόνον για κάλυψη τυχόν οφειλών του Μισθωτή σύμφωνα με παρούσα ή / και αποζημίωση κάθε τρίτου που υπέστη ζημία η οποία δεν καλύπτεται από τις διατάξεις της παρούσας. Το τυχόν υπόλοιπο μέρος του ασφαλίσματος καταβάλλεται από τον Εκμισθωτή στον Μισθωτή. [image: ]

Άρθρο 14 - Δικαίωμα Επιθεώρησης

Ο Μισθωτής θα επιτρέπει στον Εκμισθωτή ή στον εξουσιοδοτημένο αντιπρόσωπό του να επιθεωρεί τον Εξοπλισμό σε όλες τις κατάλληλες ώρες και προς τον σκοπό αυτό να εισέρχεται στις εγκαταστάσεις στις οποίες είναι τοποθετημένος ο Εξοπλισμός και θα του παρέχει κάθε δυνατή προς τούτο διευκόλυνση.

Άρθρο 15 - Εγγύηση Κατασκευαστή ή / και Προμηθευτή

15.1. Ο Εκμισθωτής θα ενεργήσει τα δέοντα ώστε να εκχωρήσει στον Μισθωτή τα δικαιώματά του από κάθε εγγύηση, ή διαβεβαίωση που τυχόν του έχει παρασχεθεί από τον κατασκευαστή του Εξοπλισμού ή / και τον Προμηθευτή ή ισχύει οπωσδήποτε υπέρ του Εκμισθωτή. Ρητά συμφωνείται ότι ο Εκμισθωτής δεν εκμισθώνει ούτε προμηθεύει τον Εξοπλισμό στον Μισθωτή υπό τον όρο ύπαρξης τέτοιας εγγύησης, όρου ή διαβεβαίωσης ρητής ή σιωπηρής, οι οποίες αποκλείονται ρητά με τον παρόντα όρο. Ο Εκμισθωτής δεν φέρει καμία ευθύνη από τα άρθρα 575 έως 588 και 592 του [image: ]Αστικού Κώδικά. Ο Εκμισθωτής θα εκχωρήσει στον Μισθωτή τις σχετικές αξιώσεις υπό τον όρο ότι ο Μισθωτής θα τον αποζημιώσει πλήρως για κάθε κόστος, αξίωση, δαπάνη ή ζημία που θα υποστεί αυτός από την άσκηση των ανωτέρω αξιώσεων.

15.2 Με την επιφύλαξη της παρ. 1 του παρόντος άρθρου, ρητά συμφωνείται ότι όταν αντικείμενο της παρούσας Σύμβασης είναι οχήματα, ο Μισθωτής, συνομολογεί ότι δεν θα έχει και δεν θα εγείρει ουδεμία αξίωση κατά του Εκμισθωτή που να απορρέει από την κατασκευή ή χρήση του οχήματος. Συνομολογείται ρητά ότι ο Εκμισθωτής ουδεμία ευθύνη έχει σχετικά με την καταλληλόλητα και ασφάλεια του οχήματος και η αποδοχή του οχήματος από τον Μισθωτή υποδηλώνει ότι ο Μισθωτής το παρέλαβε σε άριστη μηχανική κατάσταση. Κατά την διάρκεια της μισθωτικής περιόδου ο Μισθωτής υποχρεούται να λαμβάνει και διατηρεί όλες τις αναγκαίες κατά το νόμο άδειες και να καταβάλλει τα σχετικά τέλη και έξοδα.

15.3  Κανένας πωλητής, κατασκευαστής ή προμηθευτής από τους οποίους αγοράσθηκε ο Εξοπλισμός, ή έγινε προμήθεια του Εξοπλισμού ή με τους οποίους έγιναν διαπραγματεύσεις για την σύναψη της παρούσας Σύμβασης και κανένας υπάλληλός τους δεν είναι ούτε δύναται να θεωρηθεί αντιπρόσωπος του Εκμισθωτή ούτε ότι ενεργεί για λογαριασμό του και καμία ευθύνη δεν θα αποδίδεται στον Εκμισθωτή για όρους, δηλώσεις ή διαβεβαιώσεις του παραπάνω πωλητή, κατασκευαστή, Προμηθευτή ή υπαλλήλου τους.

Άρθρο 16 - Εξασφαλίσεις

16.1 O Μισθωτής υπόσχεται δια της παρούσας και αναλαμβάνει την υποχρέωση έναντι του Εκμισθωτή ότι σε περίπτωση κατά την οποία παράσχει υπέρ τρίτου/ων οποιαδήποτε ασφάλεια, εμπράγματη ή άλλη, προς κάλυψη οποιασδήποτε απαιτήσεως που προέκυψε ή θα προκύψει στο μέλλον, να παράσχει αμέσως ισότιμη / ισάξια (pari passu) εξασφάλιση του Εκμισθωτή με ανάλογη νομίμως δυναμένη να συσταθεί ασφάλεια.

16.2 Ο Μισθωτής υπόσχεται επίσης και αναλαμβάνει την υποχρέωση έναντι του Εκμισθωτή ότι δεν θα εγγράψει εμπράγματο ή άλλο βάρος ούτε θα επιτρέψει την καθ’ οιονδήποτε τρόπο επιβάρυνση περιουσιακού στοιχείου του υπέρ τρίτου νομικού ή φυσικού προσώπου προς εξασφάλιση άλλων χρηματοδοτήσεων πάσης φύσεως, χωρίς την προηγούμενη λήψη έγγραφης συναίνεσης του Εκμισθωτή (negative pledge).

Άρθρο 17 - Καθυστέρηση καταβολών

Εάν τα οφειλόμενα Μισθώματα ή οποιοδήποτε άλλο οφειλόμενο ποσό σύμφωνα με την παρούσα δεν καταβληθούν όποτε και όπως ορίζεται στην παρούσα, ο Μισθωτής θα καταβάλλει στον Εκμισθωτή, με την επιφύλαξη όλων των δικαιωμάτων του Εκμισθωτή σύμφωνα με την παρούσα Σύμβαση, το ανώτατο επιτρεπόμενο ποσοστό Επιβάρυνσης Υπερημερίας από την πρώτη ημέρα καθυστέρησης μέχρι την ημερομηνία αποπληρωμής του χρέους (περιλαμβανομένων των πάσης φύσεως δαπανών και εξόδων του Εκμισθωτή) ή την επανάκτηση της κατοχής του Εξοπλισμού, από τον Εκμισθωτή (όποιο από τα δύο αυτά γεγονότα συμβεί πρώτο), μαζί με τις δαπάνες και τα έξοδα τα οποία θα υποστεί ο Εκμισθωτής για την είσπραξη των οφειλόμενων ποσών και τόκων και την επανάκτηση της κατοχής του Εξοπλισμού. Τα έξοδα αυτά θα καταβληθούν από τον Μισθωτή στον Εκμισθωτή εντόκως προς την Επιβάρυνση Υπερημερίας [image: ]ανεξάρτητα από το εάν εγέρθηκε αγωγή εναντίον του Μισθωτή και με την επιφύλαξη όλων των δικαιωμάτων του Εκμισθωτή για αποκατάσταση ζημιών εξαιτίας παράβασης των όρων της Σύμβασης.

Άρθρο 18 - Καταγγελία εκ μέρους του Εκμισθωτή
18.1 Ο Εκμισθωτής δικαιούται να καταγγείλει την παρούσα Σύμβαση (με τα αντίστοιχα Παραρτήματά της) εάν επισυμβεί ένα ή περισσότερα εκ των γεγονότων που περιγράφονται κατωτέρω (εφεξής «Γεγονότα Καταγγελίας»):
(α) Σε περίπτωση καθυστέρησης, για οποιοδήποτε λόγο, της πληρωμής του Μισθώματος ή οποιασδήποτε γενικά οφειλής που βαρύνει τον Μισθωτή, σύμφωνα με την παρούσα για περισσότερο από δύο (2) ημέρες από τότε που κατέστη ληξιπρόθεσμο.

(β) Σε περίπτωση αθέτησης από τον Μισθωτή οποιουδήποτε όρου και συμφωνίας που περιλαμβάνονται στην παρούσα Σύμβαση και τα αντίστοιχα Παραρτήματά της και οι οποίοι συμφωνούνται όλοι ως ουσιώδεις και η οποία αθέτηση, αν είναι δεκτική θεραπείας, δεν θεραπευθεί σε διάστημα τριάντα (30) ημερών από την έγγραφη όχληση από τον Εκμισθωτή.

(γ) Σε περίπτωση μη καταβολής οποιασδήποτε οφειλής του Μισθωτή προς οποιονδήποτε πιστωτή του όταν αυτή καταστεί ληξιπρόθεσμη και απαιτητή ή σε περίπτωση κατά την οποία οποιοσδήποτε πιστωτής του Μισθωτή αποκτήσει το δικαίωμα να κηρύξει οποιαδήποτε παρόμοια οφειλή ληξιπρόθεσμη και απαιτητή προ της ημερομηνίας κατά την οποία αυτή θα καθίστατο άλλως ληξιπρόθεσμη και απαιτητή (cross default).

[image: ](δ) Σε περίπτωση κατά την οποία ο Μισθωτής καταστεί ή θεωρηθεί αναξιόχρεος ή παύσει να πληρώνει τα χρέη ή ευρεθεί (ή θεωρηθεί ότι ευρίσκεται) σε αδυναμία ή παραδέχεται αδυναμία του να πληρώνει τα χρέη του όταν αυτά καθίστανται ληξιπρόθεσμα ή προτείνει ή συνάπτει οιονδήποτε συμβιβασμό ή προβαίνει σε άλλες διευθετήσεις με τους πιστωτές του γενικώς ή κινηθούν διαδικασίες δυνάμει οποιουδήποτε νόμου για αναδιάρθρωση ή αναπροσαρμογή των χρεών του Μισθωτή (ενδεικτικά με την υποβολή αιτήσεως για εξυγίανση / επικύρωση συμφωνίας με πιστωτές κ.ο.κ).

(ε) Σε περίπτωση λήψης απόφασης για λύση του Μισθωτή ή την θέση του σε εκκαθάριση ή υποβολής αίτησης για θέση σε αναγκαστική διαχείριση ή το διορισμό εκκαθαριστή ή διαχειριστή όλου ή μέρους των περιουσιακών στοιχείων ή εισοδημάτων του Μισθωτή.

(στ) Σε περίπτωση πτώχευσης του Μισθωτή ή θέσης αυτού σε εκκαθάριση ή σε κατάσταση αναγκαστικής διαχείρισης, διοίκησης και διαχείρισης των πιστωτών ή οποιουδήποτε ανάλογου μέτρου ή σε περίπτωση ανάκλησης της αδείας σύστασης και λειτουργίας του Μισθωτή για οπουδήποτε λόγο.

(ζ) Σε περίπτωση που ο έλεγχος του Μισθωτή περιέλθει κατά ποσοστό μεγαλύτερο του πενήντα τοις εκατό (50%) σε τρίτους ή αλλάξει ριζικά η σύνθεση της διοίκησης του Μισθωτή, ή μεταβληθεί η εθνικότητά του, ή μειωθεί το μετοχικό κεφάλαιό του ή συγχωνευθεί σε άλλη επιχείρηση χωρίς την προηγούμενη έγγραφη συναίνεση του Εκμισθωτή (minimum ownership clause).

(η) Σε περίπτωση κατά την οποία εpέλθει ουσιώδης βλαπτική μεταβολή, κατά την εύλογη κρίση του Εκμισθωτή, της οικονομικής κατάστασης του Μισθωτή (material adverse change clause).
(θ) Σε περίπτωση που ο Μισθωτής αδικαιολόγητα διακόψει τις εργασίες της επιχείρησής του ή διαταχθεί κατάσχεση ή σφράγιση της περιουσίας του ή ουσιώδους μέρους αυτής.

(ι) Σε περίπτωση επέλευσης οποιουδήποτε άλλου γεγονότος ή κατάστασης, η οποία είναι πιθανόν, κατά την εύλογη κρίση του Εκμισθωτή, να επηρεάσει ουσιωδώς την ικανότητα του Μισθωτή να εκπληρώσει οποιεσδήποτε από τις προβλεπόμενες στην παρούσα Σύμβαση υποχρεώσεις του. 

(ια) Σε περίπτωση κατά την οποία ο Μισθωτής παράσχει υπέρ τρίτου/ων οποιαδήποτε ασφάλεια, εμπράγματη ή άλλη, προς κάλυψη απαίτησης, χωρίς να παράσχει αμέσως ισότιμη/ ισάξια (pari passu) εξασφάλιση του Εκμισθωτή με ανάλογη δυναμένη ασφάλεια σύμφωνα με τα οριζόμενα στο Άρθρο 16 της παρούσας.

(ιβ) Ο Μισθωτής υπόσχεται επίσης και αναλαμβάνει την υποχρέωση έναντι του Εκμισθωτή ότι δεν θα εγγράψει εμπράγματο ή άλλο βάρος ούτε θα επιτρέψει την καθ' οιονδήποτε τρόπο επιβάρυνση περιουσιακού στοιχείου του υπέρ τρίτου νομικού ή φυσικού προσώπου προς εξασφάλιση άλλων χρηματοδοτήσεων πάσης φύσεως, χωρίς την προηγούμενη λήψη έγγραφης συνάινεσης του Εκμισθωτή.

(ιγ) Σε περίπτωση κατά την οποία τα μίσθια αποδειχθούν προϊόντα κλοπής ή άλλου ποινικού αδικήματος συμφωνείται ρητώς ότι ο Εκμισθωτής ουδεμία ευθύνη φέρει αφού ο Προμηθευτής είναι αποκλειστική επιλογή του Μισθωτή. Στην περίπτωση αυτή ο Εκμισθωτής δικαιούται να καταγγείλει την παρούσα σύμβαση και επέρχονται οι συνέπειες του άρθρου 18 ανεξαρτήτως υπαιτιότητας του Μισθωτή.

(ιδ) Σε περίπτωση οχήματος, εάν δεν προσκομισθεί η άδεια κυκλοφορίας αυτού εντός μηνός από την υπογραφή της παρούσας.


18.2 Με την καταγγελία παρούσας Σύμβασης σύμφωνα με το παρόν άρθρο 18 ο Μισθωτής θα καταβάλλει στον Εκμισθωτή όλα τα ποσά που οφείλονται είτε ως Μισθώματα είτε βάσει οποιασδήποτε άλλης διάταξης της παρούσας, μετά των επ' αυτών τόκων υπερημερίας από την ημέρα που τα ποσά αυτά (ή οποιοδήποτε εξ αυτών) κατέστησαν απαιτητά και ληξιπρόθεσμα, ως την ημερομηνία εξόφλησής των.

18.3. Αν συντρέξει έστω και μία από τις παραπάνω περιπτώσεις, ο Εκμισθωτής, κατά την κρίση του, δικαιούται να καταγγείλει την παρούσα Σύμβαση και ταυτόχρονα τόσο το Παράρτημα εκείνο που περιλαμβάνει τον όρο που παραβιάστηκε από τον Μισθωτή όσο και οποιοδήποτε άλλο Παράρτημα έχει υπογραφεί στο πλαίσιο της Σύμβασης και (α) να αφαιρέσει, με δαπάνη του Μισθωτή, τον Εξοπλισμό οπουδήποτε και αν βρίσκεται, (β) να επιδιώξει ταυτόχρονα την είσπραξη όλων των μέχρι την λήξη της Μίσθωσης οφειλόμενων Μισθωμάτων που καθίστανται έτσι ληξιπρόθεσμα και απαιτητά και (γ) να λάβει κάθε νόμιμο ασφαλιστικό ή αναγκαστικό μέτρο σε κάθε ακίνητη ή κινητή περιουσία του Μισθωτή. Η Επιβάρυνση Υπερημερίας ορίζεται στο / στα Παραρτήματα. 
18.4 Συνομολογείται ότι αν συντρέξει έστω και μία από τις περιπτώσεις που αναφέρθηκαν στην παράγραφο 18.1, οι προκαταβολές και καταβολές Μισθωμάτων θα παραμείνουν στα χέρια του Εκμισθωτή ως αντάλλαγμα για την μέχρι [image: ] την καταγγελία χρήση του Εξοπλισμού από τον Μισθωτή.

Άρθρο 19 — Καταγγελία /Πρόωρη Εξαγορά εκ μέρους του Μισθωτή

Ο Μισθωτής δεν έχει δικαίωμα να καταγγείλει την παρούσα Σύμβαση αλλά δύναται, μετά τη σύμφωνη γνώμη Εκμισθωτή και με δική του ευθύνη, όσον αφορά τυχόν ευθύνες που θα απορρέουν από τα ΕΛΠ και με την προϋπόθεση ότι έχει εξοφλήσει όλα τα μέχρι τότε οφειλόμενα μισθώματα βάσει της παρούσας σύμβασης και δεν υπάρχει λόγος καταγγελίας της, να προεξοφλήσει στον Εκμισθωτή, μέρος ή το σύνολο των Μισθωμάτων και της υπολειμματικής αξίας (Πρόωρη εξαγορά) σε οποιαδήποτε των Ημερομηνιών Καταβολής Μισθώματος, μαζί με όλα τα λοιπά ποσά που τυχόν προκύπτουν από την παρούσα, μετά από έγγραφη προειδοποίηση προς τον Εκμισθωτή, τουλάχιστον δύο (2) μήνες (σε περίπτωση ολικής προεξόφλησης) και τουλάχιστον ένα (1) μήνα (σε περίπτωση μερικής προεξόφλησης) πριν την απαιτούμενη προεξόφληση. Για την προεξόφληση, συμφωνείται να γίνει χρήση της μεθόδου υπολογισμού της Καθαρής Παρούσας Αξίας δια της προεξόφλησης των μελλοντικών ταμειακών ροών των μισθωμάτων και της υπολειμματικής αξίας, με προεξοφλητικό [image: ]παράγοντα το τρέχον διατραπεζικό επιτόκιο Euribor μηνός.

[image: ]Στην περίπτωση αυτή, το τίμημα εξαγοράς («Τίμημα Πρόωρης Εξαγοράς») του Εξοπλισμού ή τμημάτων αυτού ορίζεται ίσο με την Καθαρή Παρούσα Αξία αθροιστικά του συνόλου του αθροίσματος του υπολειπόμενου ανεξόφλητου κεφαλαίου που περιέχουν οι μελλοντικές μηνιαίες ή τριμηνιαίες και λοιπές χρηματικές καταβολές (μισθώματα), πλέον της Συμβατικής Επιβάρυνσης του ανεξόφλητου κεφαλαίου κατά την ημέρα προσδιορισμού της Καθαρής Παρούσας Αξίας των υπολοίπων μελλοντικών Μισθωμάτων που αντιστοιχούν στον Εξοπλισμό ή τα σχετικά τμήματα αυτού, για τα οποία ενασκείται το δικαίωμα του παρόντος άρθρου, πλέον της καθαρής παρούσας αξίας της υπολειμματικής αξίας και του συμφωνηθέντος τιμήματος εξαγοράς του αντίστοιχου Τιμήματος Αγοράς του όρου 22 κατωτέρω. Ο Μισθωτής επίσης έχει την υποχρέωση να καταβάλλει τα ποσά των φορολογικών και λοιπών επιβαρύνσεων υπέρ του Δημοσίου ή τρίτων που θα προκύψουν από την ενάσκηση του παραπάνω δικαιώματός του. Στην περίπτωση της μερικής προεξόφλησης θα αναπροσαρμόζονται τα μισθώματα με βάση το υπολειπόμενο κεφάλαιο που έχει απομείνει μετά την προεξόφληση των ζητουμένων μισθωμάτων. Ο υπολογισμός της Καθαρής Παρούσας Αξίας γίνεται με τον τύπο που αναφέρεται στο Παράρτημα της παρούσας σύμβασης.

Άρθρο 20 - Επανάκτηση κατοχής Εξοπλισμού

Εάν η Σύμβαση καταγγελθεί σύμφωνα με κάποιον από τους όρους της, ο Εκμισθωτής θα έχει το δικαίωμα να επανακτήσει την κατοχή του Εξοπλισμού και να εισέλθει στις εγκαταστάσεις του Μισθωτή όπου είναι εγκαταστημένος ο Εξοπλισμός προς το σκοπό αυτό. Ο Μισθωτής θα αποζημιώσει πλήρως τον Εκμισθωτή για όλα τα σχετικά έξοδα, συμπεριλαμβανομένων και των δικαστικών εξόδων και δικηγορικών αμοιβών στα οποία θα προβεί ο Εκμισθωτής ή τρίτος για λογαριασμό του προκειμένου να εντοπίσει, αναλάβει, διασφαλίσει και αποθηκεύσει τον Εξοπλισμό καθώς και τα έξοδα και δαπάνες κάθε δικαστικής διαδικασίας προς εκτέλεση των διατάξεων της παρούσας Σύμβασης και για κάθε άλλη ζημία την οποία θα υποστεί ο Εκμισθωτής εξαιτίας της καταγγελίας της μίσθωσης του Εξοπλισμού, σε κάθε περίπτωση εντόκως προς την Επιβάρυνση Υπερημερίας, από την ημερομηνία που ο Εκμισθωτής υπεβλήθη στη σχετική δαπάνη και έξοδο ως την ημερομηνία πληρωμής της σχετικής οφειλής.

Αρθρο 21 - Κυριότητα
Ρητά συμφωνείται ότι σε όλη τη διάρκεια της μίσθωσης ο Εξοπλισμός παραμένει στην αποκλειστική κυριότητα του Εκμισθωτή και δεν περιέρχεται στο Μισθωτή και ο Μισθωτής δεν θα προβεί και δεν θα επιτρέψει σε τρίτους να προβούν σε ενέργειες που θα προσβάλλουν ή διακινδυνεύσουν τα δικαιώματα του Εκμισθωτή σχετικά με τον Εξοπλισμό.

Άρθρο 22 - Δικαίωμα Αγοράς

Κατά τη λήξη της χρηματοδοτικής μίσθωσης, ο Μισθωτής έχει δικαίωμα να αγοράσει τον Εξοπλισμό καταβάλλοντας την υπολειμματική αξία ή/και το τίμημα εξαγοράς που καθορίζεται στο Παράρτημα («Τίμημα Αγοράς»), εφόσον έχει εκπληρώσει όλες τις υποχρεώσεις του και δεν έχει παραβεί καμία από τις υποχρεώσεις που απορρέουν από την παρούσα Σύμβαση.

Άρθρο 23 — Εγγύηση

23.1 Ο Εγγυητής δηλώνει ότι εγγυάται ανεκκλήτως προς τον Εκμισθωτή ως αυτοφειλέτης, παραιτούμενος του ευεργετήματος της διζήσεως καθώς και των λοιπών δικαιωμάτων και ενστάσεων που παρέχονται κατά νόμο στον εγγυητή, την πληρωμή σε πρώτη ζήτηση του Εκμισθωτή οιουδήποτε ποσού οφειλόμενου από τον Μισθωτή προς τον Εκμισθωτή από Μισθώματα ή άλλες αιτίες (εφεξής «η Οφειλή») (ή οιουδήποτε επιμέρους ποσού οφειλόμενου προς τον Εκμισθωτή από τον Μισθωτή) σε περίπτωση αθέτησης από τον Μισθωτή των υποχρεώσεών του προς τον Εκμισθωτή σύμφωνα με τους όρους της παρούσας.

23.2 Περισσότεροι του ενός Εγγυητές ευθύνονται προς τον Εκμισθωτή εις ολόκληρον έκαστος και κάθε αναγνώριση της Οφειλής από τον Μισθωτή όπως επίσης και το δεδικασμένο υπέρ του Εκμισθωτή κατά του Μισθωτή θα δεσμεύουν και τον Εγγυητή. Περαιτέρω, η βεβαίωση του Εκμισθωτή που εκδίδεται με βάση τα Βιβλία αυτής περί της Οφειλής του Μισθωτή θα αποδεικνύει την Οφειλή (κατά μισθώματα και Επιβάρυνση Υπερημερίας, έξοδα και λοιπά πληρωτέα από τον Μισθωτή ποσά) και κατά του Εγγυητή.

23.3 Η ευθύνη του Εγγυητή σύμφωνα με την Εγγύηση θα είναι ανεξάρτητη και δεν θα επηρεάζεται από τυχόν ελαττώματα ή ελλείψεις σε σχέση με το νομότυπο των υποχρεώσεων του Μισθωτή κατά τους όρους της παρούσας ή τον Νόμο.
23.4 Κάθε ποσό εκάστοτε οφειλόμενο σύμφωνα με την Εγγύηση θα καταβάλλεται από τον Εγγυητή άνευ αντιρρήσεως εντός τριών (3) Εργάσιμων Ημερών από τη λήψη απλής έγγραφης προς τούτο όχλησης από τον Εκμισθωτή και χωρίς να απαιτείται για την πληρωμή αυτή οποιαδήποτε εξουσιοδότηση, ενέργεια ή συγκατάθεση από μέρους του Μισθωτή και ανεξάρτητα από τυχόν εναντίωσή του.

Άρθρο 24 - Άσκηση Δικαιωμάτων / Τροποποιήσεις  / Μερική Ακυρότητα

24.1 Η παράλειψη ή καθυστέρηση του Εκμισθωτή να ασκήσει τα νόμιμα και συμβατικά δικαιώματά του δεν μπορεί σε καμία περίπτωση να ερμηνευθεί ως παραίτηση από τα δικαιώματα αυτά.

24.2 Οι όροι της παρούσας Σύμβασης τους οποίους τα μέρη συνομολογούν και συναποδέχονται όλους ως ουσιώδεις, τροποποιούνται μόνον εγγράφως, αποκλειομένου οποιουδήποτε άλλου αποδεικτικού μέσου και αυτού ακόμη του όρκου.

24.3 Ακυρότητα ή ακυρωσία ενός ή περισσοτέρων όρων της παρούσας Σύμβασης δεν θα επηρεάζει με οποιονδήποτε τρόπο το κύρος των υπολοίπων όρων της.

24.4 O Μισθωτής δεν μπορεί να εκχωρήσει τα δικαιώματα και τις υποχρεώσεις που απορρέουν από τη Σύμβαση χωρίς την προηγούμενη έγγραφη συγκατάθεση του Εκμισθωτή.

24.5 Ο Εκμισθωτής δικαιούται να εκχωρεί οποτεδήποτε τα δικαιώματα που απορρέουν από τη Σύμβαση αυτή ή να πωλεί ή κατ' άλλον τρόπο να διαθέτει τα δικαιώματά του επί του Εξοπλισμού, διατηρουμένων των δικαιωμάτων του Μισθωτή από την παρούσα Σύμβαση. Στην περίπτωση αυτή, ο Εκμισθωτής θα γνωστοποιεί την εν λόγω εκχώρηση στον Μισθωτή. 

Άρθρο 25 - Δηλώσεις και Διαβεβαιώσεις

25.1	Ο Μισθωτής παρέχει στον Εκμισθωτή τις ακόλουθες διαβεβαιώσεις και εγγυήσεις και αναλαμβάνει τις υποχρεώσεις ότι:
(α) Όλες οι απαραίτητες άδειες από τις αρμόδιες Αρχές καθώς και τα εταιρικά όργανα του Μισθωτή καθώς και όλες οι ενέργειες με βάση τις οποίες ο Μισθωτής δικαιούται να συνάψει την παρούσα Σύμβαση και να μισθώσει τον Εξοπλισμό έχουν δοθεί ή θα έχουν δοθεί πριν από την έναρξη της μίσθωσης όλου ή μέρους του Εξοπλισμού και ότι ο Μισθωτής θα παραδώσει στον Εκμισθωτή όλα τα νομιμοποιητικά έγγραφά του, με τα οποία θα αποδεικνύεται η νόμιμη σύσταση (εφόσον είναι νομικό πρόσωπο) και λειτουργία του, η προσήκουσα έγκριση / εξουσιοδότηση για την σύναψη της παρούσας Σύμβασης με τις ρήτρες, τους όρους και προϋποθέσεις που περιλαμβάνονται σε αυτήν καθώς και η υπογραφή οποιουδήποτε άλλου αναγκαίου εγγράφου στη μορφή που συμφωνήθηκε μεταξύ των μερών της παρούσας Σύμβασης.

(β)  Ενόσω διαρκεί η Σύμβαση, θα παρέχει στον Εκμισθωτή αντίγραφο των ετήσιων οικονομικών του Καταστάσεων ή Ισολογισμού τόσο του Μισθωτή όσο και της απώτερης μητρικής εταιρείας του κατά το τέλος κάθε εταιρικής χρήσης του Μισθωτή και μέχρι να δημοσιευθούν το αργότερο.

(γ) Με την σύναψη της παρούσας Σύμβασης ή την εκτέλεση των υποχρεώσεών του που απορρέουν από κάθε σύμβαση Χρηματοδοτικής Μίσθωσης μεταξύ Εκμισθωτή και Μισθωτή δεν παραβιάζει οποιαδήποτε άλλη σύμβαση ή υποχρέωση δεσμευτική για τον Μισθωτή.

(δ) Θα καταχωρήσει την παρούσα, σύμφωνα με το άρθρο 4 του Νόμου 1665/1986, στα τηρούμενα από τον Γραμματέα του Πρωτοδικείου της κατοικίας ή της έδρας του και από τον Γραμματέα του Πρωτοδικείου Αθηνών δημόσια βιβλία και θα προσκομίσει στον Εκμισθωτή τα σχετικά πιστοποιητικά μέσα σε δέκα (10) ημέρες από την υπογραφή της παρούσας.

(ε) Ο Μισθωτής δηλώνει ότι δεν έχει κηρυχθεί σε πτώχευση, ούτε έχει τεθεί σε αναγκαστική διαχείριση, ούτε έχει κινηθεί σε βάρος του διαδικασία για την κήρυξή του σε πτώχευση ή τη θέση του σε αναγκαστική διαχείριση ούτε έχει δηλώσει παύση πληρωμών. 

(στ) Ο Μισθωτής και ο Εγγυητής (ες), εφόσον είναι φυσικά πρόσωπα (όπου για νομικά πρόσωπα νοούνται οι νόμιμοι εκπρόσωποι αυτών) συναινούν όπως τα προσωπικά τους στοιχεία που περιλαμβάνονται συμπεριληφθούν στο αρχείο προσωπικών δεδομένων που τηρεί η Εταιρεία και τα οποία αποτελούν επεξεργασίας προς τον σκοπό της σωστής εξυπηρέτησης, υποστήριξης και παρακολούθησης της συναλλακτικής τους σχέσης προς την Εταιρεία και τις συνδεδεμένες προς αυτήν επιχειρήσεις, κατά την έννοια του άρθρου 32 του Ν. 4308/2014ι οποίες μπορεί να είναι αποδέκτες των δεδομένων. Επίσης, δηλώνουν ρητά ότι συναινούν στη διαβίβαση προς επεξεργασία κατά την έννοια του Γενικού Κανονισμού Προστασίας Δεδομένων Προσωπικού Χαρακτήρα (GDPR) όπως ενσωματώθηκε στην ελληνική έννομη τάξη με το Ν. 4624/2019 όπως εκάστοτε ισχύει, των προσωπικών τους δεδομένων από την παρούσα σύμβαση, όπως και αυτών που αφορούν στην κίνηση και την πρόοδο της χρηματοδοτικής μίσθωσης, όπως και τυχόν προηγούμενων χρηματοδοτικών μισθώσεων στο τραπεζικό σύστημα, σε διατραπεζικό αρχείο δεδομένων οικονομικής συμπεριφοράς, για την προστασία της πίστης και την εξυγίανση των συναλλαγών. Αποδέκτες των δεδομένων αυτών είναι μόνο πιστωτικά και χρηματοοικονομικά [image: ]ιδρύματα. Υπεύθυνος επεξεργασίας είναι η «ΤΕΙΡΕΣΙΑΣ ΑΕ».


Άρθρο 26 - Γνωστοποιήσεις

26.1 Κάθε αίτηση, γνωστοποίηση ή αλληλογραφία, που θα πρέπει να γίνονται σύμφωνα με την παρούσα, θα θεωρούνται ότι έγιναν προσηκόντως αν σταλούν με συστημένη επιστολή στην έδρα του αντισυμβαλλόμενου μέρους ή στην ηλεκτρονική διεύθυνση του Μισθωτή και των Εγγυητών.
26.2 Γνωστοποιήσεις ή άλλη αλληλογραφία e-mail, τηλεομοιοτυπία ή επιστολή θα θεωρούνται ότι έχουν ληφθεί όταν σταλούν και αντίγραφό τους θα αποστέλλεται την επόμενη εργάσιμη ημέρα με συστημένη επιστολή, κατά τα ανωτέρω, στο αντισυμβαλλόμενο μέρος. 

26.3 Το περιεχόμενο της παρούσας σύμβασης, της πρότασης χρηματοδοτικής μίσθωσης καθώς και το παράρτημα/ ειδικοί όροι σύμβασης χρηματοδοτικής μίσθωσης που θα υπογραφούν μεταξύ του Εκμισθωτή και του Μισθωτή με την παράδοση του εξοπλισμού, θα γνωστοποιούνται στον Εγγυητή, ο οποίος θα θέτει την υπογραφή του σε έκαστη σελίδα αντιγράφων των ανωτέρω συμβάσεων και παραρτημάτων υποδηλώνοντας ότι έλαβε γνώση και ότι αποδέχεται το περιεχόμενο αυτών. Σε περίπτωση που ο Εγγυητής δεν υπογράψει τις ανωτέρω συμβάσεις και τα παραρτήματα, ο Εκμισθωτής θα τα κοινοποιεί, με δαπάνες του Μισθωτή, στον Εγγυητή με δικαστικό επιμελητή.

Άρθρο 27 - Εφαρμοστέο Δίκαιο / Δωσιδικία

27.1	Η παρούσα Σύμβαση διέπεται από το Ελληνικό δίκαιο.
27.2	Οποιαδήποτε διαφορά προκύψει από την ερμηνεία ή εφαρμογή της παρούσας Σύμβασης, συμπεριλαμβανομένης και της διαδικασίας αναγκαστικής εκτέλεσης ή ασφαλιστικών μέτρων, θα υποβάλλεται αποκλειστικά στην αρμοδιότητα των Δικαστηρίων της Θεσσαλονίκης. 


Παράρτημα Σύμβασης Χρηματοδοτικής Μίσθωσης 

Ειδικοί όροι Σύμβασης Χρηματοδοτικής Μίσθωσης Υπ΄αριθμ.: ….

1. Εξοπλισμός:
………………….

2. Προμηθευτής: …………….

3. Τόπος εγκατάστασης: Τα μίσθια θα βρίσκονται στην έδρα του Μισθωτή ή όπου αλλού μας γνωστοποιηθεί εγγράφως από τον Μισθωτή

4. Συνολική αξία Μισθίων: ……….euros (ολογράφως ……..) πλέον ΦΠΑ

5. Διάρκεια Μίσθωσης: 4 έτη με έναρξη την ….. 

6. Ημερομηνία καταβολής μισθώματος: Στην αρχή κάθε μισθωτικής περιόδου και ειδικότερα την εικοστή πέμπτη (25η) ημέρα κάθε μήνα με έναρξη την …../…./….. και λήξη την …/…/…. Ειδικά για το πρώτο μίσθωμα η καταβολή θα γίνει την 25η ………. Η πληρωμή του μισθώματος γίνεται σε οποιαδήποτε τράπεζα με την χρήση του ενιαίου κωδικού πληρωμής RF……………….


7. Μίσθωμα/ Μέτρο Αναφοράς Βάσης: Το συμβατικό επιτόκιο συμφωνείται κυμαινόμενο. Για τον προσδιορισμό του κυμαινόμενου επιτοκίου λαμβάνεται υπ’ όψιν, ως επιτόκιο αναφοράς βάσης, η τιμή του Euribor τριμήνου, με ημερομηνία αξίας την πρώτη εργάσιμη ημέρα του εκάστοτε ημερολογιακού τριμήνου, αντίστοιχα, στο οποίο προστίθεται το εφαρμοζόμενο για αυτήν την κατηγορία χρηματοδοτήσεων, περιθώριο (spread), …………. (………….%), όπου αυτή προβλέπεται, όπως και κάθε άλλος φόρος, εισφορά, τέλος,  κλπ. τυχόν επιβληθεί στο μέλλον. Το Euribor υπολογίζεται καθημερινά από την Ευρωπαϊκή Ένωση Τραπεζών (European Banking Federation), ανακοινώνεται καθημερινά από τους παρόχους ηλεκτρονικής πληροφόρησης REUTERS TELERATE & BLOOMBERG και δημοσιεύεται στην ιστοσελίδα: 
http://www.euribor.org/html/content/euribor_data.html.
Ρητά συμφωνείται από όλους τους συμβαλλόμενους ότι σε οποιαδήποτε περίπτωση το επιτόκιο Euribor λάβει αρνητική τιμή, για  όσο χρόνο διαρκεί αυτό, θα εφαρμόζεται μηδενικό επιτόκιο αναφοράς. Tο MICROSMART διατηρεί το δικαίωμα, σταθμίζοντας τις συνθήκες της χρηματαγοράς, τον αναλαμβανόμενο πιστωτικό κίνδυνο, τη συνέπεια του/της πιστούχου στην τήρηση διατάξεων της σύμβασης αυτής, τη φερεγγυότητά του/της και την πιστοληπτική του/της ικανότητα, να μεταβάλει το παραπάνω περιθώριο ενημερώνοντάς τον/την.

8. Τίμημα Εξαγοράς: Συμφωνείται στο ποσό των …€ (ολογράφως ….euros), πλέον ΦΠΑ καθώς και οποιουσδήποτε φόρους επιβάλλει στο μέλλον η Ελληνική νομοθεσία και κανονισμοί, συμβολαιογραφικά έξοδα ή λοιπές επιβαρύνσεις απαιτηθούν. Ημερομηνία πληρωμής …………..

9. Ασφαλιστέο ποσό:  Το ελάχιστο ύψος του μισθίου ορίζεται στο ποσό των…… € (ολογράφως …….euros)

10. Υπολογισμός Καθαρής Παρούσας Αξίας: 
Ο τύπος υπολογισμού της καθαρής παρούσας αξίας με προεξόφληση μιας μελλοντικής ταμειακής ροής μισθωμάτων έχει ως ακολούθως:

[image: ]
Ο προεξοφλητικός παράγων είναι ίσος με το μέτρο αναφοράς βάσης  


ΣΕ ΠΙΣΤΩΣΗ ΤΩΝ ΑΝΩΤΕΡΩ υπεγράφη η παρούσα από τα ανωτέρω συμβαλλόμενα μέρη, ως ακολούθως:


ΓΙΑ ΤΟΝ ΕΚΜΙΣΘΩΤΗ                                     ΓΙΑ ΤΟΝ ΜΙΣΘΩΤΗ

